uk ky hu ru ru cs ky ky ky ky ky ky ky ky ky ky ky ky ky ky ky ru ky ky tt ru ru ky hbs_cyr ky ru ky ba ky hbs_cyr ky mhr ky ru ky be ky ku ky ky ky ky ky ky ky hbs_cyr tt ky ky ky ky kk ky ky ky ky ky ky ky ky ky ky ky ky ky tt ky ky ky kk ky ky ky ky ky ky tt ky ky ky ky ky mn ky tt ky lez hbs_cyr ru
"Аалам", 23.05.08 - 13-бет: Элдин їнї - SMS..•
Кадырман окурман, жан жолдош гезитиңиз "Аалам" аркылуу ой бөлүшүп, сырдашкыңыз келсе, жан дүйнөңүздөгү жаңырыктарды жарыкка алып чыгып, бугуңуздан арылгыңыз келсе же урматтуу адамыңызды куттуктап, дос-тууган менен кабар алышууну кааласаңыз, биздин "Элдин үнү - SMS" сиздин кызматыңызда! Шарты эң эле жөнөкөй. Уюлдук телефонуңуздан 4436 кыска номуруна "ААLAM" деген сөздөн соң аралык калтырып, SMS-билдирүү жөнөтүңүз. Кызмат көрсөтүү BITEL, Mobicard, Katel, FONEX, MegaCom абоненттери үчүн жарамдуу. SMS-билдирүү акысы кошумча нарк салыгы менен - 0.50$ .
Баса, жарыя берсеңиз да болот. Маселен, "үй сатам, машине оңдойм, кийим тигем" өңдүү… Анда, кулак сизде, окурман!
0777518516: Мен Муратбек Иманалиевди тышкы иштер министри болсо деп тилейм.
Ташчайнар: Мен Чыңгыз Төрөкуловичтин ооруп калганына абдан кабатыр болуп турам. Энди Чынгыз аксакалдын батыраак сакайып кетишин байбиче Акбара экөөбүз кудайдан тилеп отурабыз.
Жыпаркүл : ЖК төрагасы Мадумаровдун нагыз аты ким экенин билбей кээде башым маң болуп калат. Себеби, Адахан деп бирөө айтса, Адахам деп бирөө айтат, кайсынысы туура? Ханбы же Хамбы?
Санжар: Быйыл мектептин жетинчи классын окуп бүтөм, жашым 14тө. Каникул учурунда иштеп акча чогултуп сотка алайын деп турам. Азыртан ылайыктуу жумуш болсо, апамдын соткасына (0773 927756) чалып койгула.
Зарыл: Небере-чөбөрөлөрдү, Кыргызстандагы бардык балдарды 1-июнь балдарды коргоо күнү менен куттуктайм! Жараткан келечегиңерди кең кылсын, кыргыздын атын даңктаган уул-кыздардан болгула!
Жалынбек: Күн эртелеп ысып үп боло баштады. Катынды жарма жаса десем, мойну жар бербегенсип турат. Ботом, эмитен тилимди албаган ал катындын катыгын камчы менен берсемби же тынч эле көчө жармага суусун кандырамбы?!
Айбек: Мен классташ кызымды жакшы көрөм, апам аны "тоок сүйүү" дейт, а атам менен апам да классташ, алардыкы "то же самое"?..
Мира: Күн ачылса, катуу ысып, бүркөлсө, өтө суук болуп кеткени - бийликтин бирде "каардуу", бирде "жумшак" болуп кеткенине окшоп кетет экен…
Аскат: Кымбатчылыктын бою узаргандан узарып эле баратат, бою өтө узун эмес, айла-амалы менен акчасы азыраактар кантээр экенбиз?
Селки: Атымды ушинтип бердим. Билип калгандар уялтабы деп. Апамдын узунураак көйнөк кий дегенин укпай, мини-юбка менен окууга барсам, ал жердеги студенттер карандашыңдын өңү-түсүн өзгөртпөйсүңбү деп "лажа" кылышты.
Бахтияр: Ф.Куловдун айласы кеткенден кыргыз элин электр жарыгы менен камсыз кылам дегени заманга коошпой тургансыйт. Бир кездеги "железный генералдын" ушинтип үнү өчөбү?
Айна: Илгери өзүмдөн эки жаш кичүү жигитти эсимден тангыча сүйүп калып, аз жерден башымды жоготуп кое жаздагам. Азыр эстесем, келесоо эле экенмин деп кетем.
Урмат: Участок сатып алам, арзан баада. Тел. (0-555) 355953
Колобок: Илгери, илгери деп башталган жомоктун маани-маңызы азыркы заманга келип отурат. Анда эмесе, силер дагы бир эстеп койгулачы, суранам.
Мао Цзе-дун: Сычуан жергесиндеги апаат бүткүл кытай элинин кайгысы. Кошуна кыргыздардын 12 тонна жүк менен жардам эткени "Эчки тууй албай атып койго арачы" деген макалды эске салат.
(26-май - 1- июнь)
Дүйшөмбүдө үй тиричилигине байланышкан чечимди кабыл алаардан мурун жакын адамдарыңыздын көңүлүнө карап иш жасаңыз. Мындайда сизге жардам берген акыл кеңешчиңиздин айткандарына кулак сала билсеңиз, ойлогон оюңуз ордунан чыгат. Дем алыш күндөрү чет жактарга сейилдеп келүүгө дайынданасыз.
Бул жумада сиздин жашооңузда айрым кыйынчылыктар кездешет. Арты-артынан келген кыйынчылыктан акырындык менен чыгып кеткенге аракеттениңиз. Айрым учурда ойлогон оюңуз абдан жай орундалып аткандай сезилет. Бардык нерсени өз убагында өз орду менен кылсаңыз эле, бардык кыйынчылыктарды жеңип чыгасыз.
Бул жумада мурда баштаган иштериңиздин аягына чыгыңыз. Эч бир жаңы ишке киришпеңиз. Жуманын ортосунда пайдалуу келишимдерге кол коюлгандан кийин терең дем алып, ойдогудай эс аласыз. Күчүңүзгө толук ишенип, эч коркпостон иш баштасаңыз болот.
Бул жумада жумушуңузга кызыгуу менен мамиле жасаңыз. Кечикпегенге аракет кылып, керек болсо жарым саатка эрте келиңиз. Мурда кабардар болбогон жаңылыктар менен таанышып, алардын негизинде пландарды түзөсүз. Өтө майда иштерге чейин кийлигишкениңиз жакшы демилге. Көп нерсенин жүзүн ачып, ийгиликке жетесиз.
Бул аптада акча маселесинде өтө сарамжал болуңуз. Профессионал катары ийгилигиңиз жаңы иштериңизге байланыштуу болот, ошондуктан бул ишке болгон күчүңүздү жумшаңыз. Сүйлөшүүлөр менен пайдалуу келишимдерди түзүү жуманын ортосунда ийгиликтүү болот. Дем алыш күндөрдү үйбүлөңүзгө, өзүңүзгө арнаңыз.
Сиз ушул аптага пландаган иштериңиздин бардыгы өз убагында бүтөт. Жылдыздар бул жумада сизге ачык жол тартуулайт. Эч кам санабай жүрө бериңиз. Жуманын ортосунда сабырдуулук менен иш жасаңыз, жеңиш сиздики. "Сабырдын түбү сары алтын" экени эсте болсун.
Бул жумада өзүңүзгө кылган мамилеңиз жашооңузда маанилүү ролду ойнойт. Жуманын башталышында сизди романтикалуу таанышуулар күтөт. Жуманын ортосунда түзүлгөн мамилеңер тез өнүгө баштайт. Бирок баш-отуңуз менен берилип кетип, жумушуңузду унутуп калбаңыз.
Бул жумада ойлоп жүргөн ойлоруңуздун бардыгы ишке ашат, бирок досторуңуз менен кесиптештериңиздин жардамынан баш тартпаңыз. Эгер бардыгына жакшы мамиле кылсаңыз, сизге да ошондой жооп беришет да, жумушуңузда пикирлеш көп достор пайда болот. Алар сиздин кызматтык жогорулооңузга жардам көрсөтөт.
Бул жумада сиз үчүн кыйынчылыктар болот, бирок финансылык абалыңыз жакшырып, абалды бекемдеп ала аласыз. Эгерде дүйшөмбү, шейшемби күндөрүн профессионалдык ишмердигиңизге жумшасаңыз, ал сизге чоң киреше алып келет. Ал эми дем алыш күндөрү каалаган нерсеңизди сатып алууга мүмкүнчүлүк пайда болот. Жолдо жүргөндө өзүңүзгө сак болуңуз.
Жумуш которууга же кошумча иш табууга ушул жума абдан ылайыктуу. Жолуңузда кездешчү кыйынчылыктан коркпоңуз, бул иш сиздин колуңуздан келет. Досторуңуздун жардамынан баш тартпаңыз. Жуманын аягы сиз үчүн эс алууга ылайык десек, жаңылышпайбыз.
Бардык иштериңизди тез арада бүтүргөнгө умтулбаңыз. "Шашкан шайтандын иши". Азыркы абалыңыз деле өтө жаман эмес. Сабырдуу, токтоо болуп, жумушуңузга көбүрөөк көңүл буруңуз. Жуманын ортосунда бардыгы өз-өз ордуна келип, ойлогон оюңузга жакындайсыз.
Жуманын башында жумушуңузда ич ара келишпестиктер болот. Жалгыз өзүңүздү гана ойлобостон, башкалардын да оюн уга билиңиз. Ошондо гана туура багытка түшөсүз. Дем алыш күндөрү жагымдуулукту жаныңызга жанаштырып, керектүү адамдарды эс алууга чакырасыз.
Сен жөнүндө жазып көккө чоң дастан,
Жасалгаңа жарык сурайм жылдыздан.
Жарым калган махабатым сен үчүн,
жүрөгүмө муң айкелин тургузган.
Сени жазсам жетпейт окшойт көк бети,
Жетпейт окшойт сөздөрүмдүн бермети.
Башын мыкчып дөңсөөлөрдө отурган,
Ошол менин ойлорумдун келбети.
Кучагынан бакыт сунбай Ош түнү,
Көз тунартты айрылуунун оор жүгү.
Кездешүүнүн бир күнүнө арзыбай,
Сенсиз өтөт кылымдардын көп күнү.
Оо сүйүктүүм, сен жалгызсың,
Каптап кирди жан дүйнөмдү сары күз.
Ой чачылып, даамы дагы сезилбей,
Шекер азыр алдымдагы ачуу туз.
Кызыгы жок мезгилдердин сайраны,
Өксүк, өксүк махабаттын майданы.
Өзүңдү эстеп кыйналганда деп коем,
"Өлүм экен майрамдардын майрамы".
Томолонгон махабатка жер жөлөк.
Жүз жыл күтүп, кездешүүгө жеталбай,
Жалгыз калса, токтоп тынсын
Биздин сүйүү соолуп калган дайрадай,
Үлүлдөрү өлгөн өңдүү жээгинде.
Кайрылбайсың, эми кайра аттиң ай,
Жадыраган Оштун сулуу кечинде.
Оо асылым, Мажнун сымал сүйүпмүн,
Өзүң жоксуң бул ааламдан күйүктүм.
Кала бердиң кашааланган жүрөктө,
Аруу кыял, асылзаатым кайыр кош,
Махабат бул - бекер сөзбү, ичи бош.
Сен куш элең сары алтындан толголуу,